钦定古今图书集成/明伦汇编/官常典/第736卷 > 朱思平
## 钦定古今图书集成/明伦汇编/官常典/第736卷 > 朱思平

按《天台县志》：“思平，字廷准，南丰令，行中子。由太学生
中京府试第六。会试为刘三吾所拔，将冠多士，以五
策多中时忌，置后除中书舍人。建文朝，命为翰林院
侍书，与宋怿、刘彦铭、黄淮等日侍左右，以备顾问，多
所启沃。上御经筵，问朱、陆同异，答曰：‘同是反求吾心’。
上深是之。时亲老，乞归省，诏驰传还乡。方正学率词”
林君子赋诗饯之。靖难时，思平在籍，闻变，长号涕泣，
作《哀君王》词四首，饮药而卒。